元順 (東阿縣公)
參考

↑  《北史 卷十八 列傳第六 元順傳》：彝庶長兄順，字子和。
↑  《北史 卷十八 列傳第六 元順傳》：年九歲，師事樂安陳豐，初書王羲之《小學篇》數千言，晝夜誦之，旬有五日，一皆通徹。豐奇之。白澄曰：「豐十五從師，迄于白首，耳目所經，未見此比，江夏黃童不得無雙也。」澄笑曰：「藍田生玉，何容不爾。」十六通《杜氏春秋》，下帷讀書，篤志愛古。性謇愕，淡于榮利，好飲酒，解鼓琴。每長吟永歎，托詠虛室。宣武時，上《魏道頌》，文多不載。
↑  《北史 卷十八 列傳第六 元順傳》：起家為給事中。時高肇權重，天下人士望塵拜伏。順曾懷刺詣肇門，門者以其年少，答雲：「在坐大有貴客」。 不肯為通。順叱之曰：「任城王兒可是賤也？」及見，直往登床，捧手抗禮，王公先達莫不怪懾；而順辭吐傲然，若無所睹。肇謂眾賓曰：「此兒豪氣尚爾，況其父乎！」及去，肇加敬送之。澄聞之大怒，杖之數十。後拜太常少卿，以父憂去職，哭泣歐血，身自負土。時年二十五，便有白髮，免喪抽去，不復更生，世人以為孝思所致。
↑  《北史 卷十八 列傳第六 元順傳》：尋除給事黃門侍郎。時領軍元叉威勢尤盛，凡有遷授，莫不造門謝謁。順拜表而已，曾不詣叉。叉謂順曰：「卿何得聊不見我？」順正色曰：「天子富於春秋，委政宗輔，叔父宜以至公為心，舉士報國。如何賣恩，責人私謝，豈所望也！」至於朝論得失，順常鯁言正議，曾不阿旨。由此見憚，出除恆州刺史。順謂叉曰：「北鎮紛紜，方為國梗，請假都督，為國屏捍。」叉心疑難，不欲授以兵官，謂順曰：「此朝廷之事，非我所裁。」順曰：「叔父既殺生由己，自言天曆應在我躬，何得複有朝廷？」叉彌忿憚之。轉齊州刺史。順自負有才，不得居內，每懷鬱怏，形於言色。遂縱酒自娛，不親政事。叉解領軍，征為給事黃門侍郎。親友郊迎，賀其得入。順曰：「不患不入，正恐入而複出耳。」俄兼殿中尚書，轉侍中。初，中山王熙起兵討元叉，不果而誅。及靈太后反政，方得改葬。順侍坐西遊園，因奏太后曰：「臣昨往看中山家葬，非唯宗親哀其冤酷，行路士庶見一家十喪，皆為青族旐，莫不酸泣。」叉妻時在太后側，順指之曰：「陛下奈何以一妹之故，不伏元叉之罪，使天下懷冤？」太后默然不語。
↑  《北史 卷十八 列傳第六 元順傳》：就德興于營州反，使尚書盧同往討之，大敗而還。屬侍中穆紹與順侍坐，因論同之罪。同先有近宅借紹，紹頗欲為言。順勃然曰：「盧同終將無罪！」太后曰：「何得如侍中之言？」順曰：「同有好宅與要勢侍中，豈慮罪也？」紹慚，不敢複言。
↑  《北史 卷十八 列傳第六 元順傳》：靈太后頗事妝飾，數出遊幸，順面諍之曰：「禮，婦人喪夫，自稱未亡人，首去珠珥，衣不被采。陛下母臨天下，年垂不惑，過修容飾，何以示後世？」靈太后慚而還入，召順責之曰：「千里相征，豈欲眾中見辱也！」順曰：「陛下盛服炫容，不畏天下所笑，何恥臣之一言乎！」
↑  《北史 卷十八 列傳第六 元順傳》：初，城陽王徽慕順才名，偏相賞納。而廣陽王深通徽妻于氏，大為嫌隙。及深自定州被征，入為吏部尚書，兼中領軍，順為詔書，辭頗優美。徽疑順為深左右，由是與徐紇間順于靈太后。出順為護軍將軍、太常卿。順奉辭於西遊園，徽、紇侍側。順指謂靈太后曰：「此人魏之宰嚭，魏國不滅，終不死亡。」紇協肩而出。順因抗聲叱之曰：「一介刀筆小人，正堪為幾案之吏，甯應忝茲執戟，虧我彝倫！」遂振衣而起。靈太后默而不言。時追論順父顧托之功，增任城王彝邑二千戶，又析彝邑五百以封順為東阿縣公。順疾徽等間之，遂為《蒼蠅賦》。屬疾在家，杜絕慶吊。
↑  《北史 卷十八 列傳第六 元順傳》：後除吏部尚書，兼右僕射，與城陽王徽同日拜職。舍人鄭儼於止車門外先謁徽，後拜順。順怒曰：「卿是佞人，當拜佞王。我是直人，不受曲拜。」儼深懷謝。順曰：「卿是高門子弟，而為北宮幸臣，僕射李思沖尚與王洛誠同傳，以此度之，卿亦應繼其卷下。」見者為之震動，而順安然自得。及上省，登階向榻，見榻甚故，問都令史徐仵起。仵起曰：「此榻曾經先王坐。」順即哽塞，涕泗交流，久而不能言，遂令換之。
↑  《北史 卷十八 列傳第六 元順傳》：時三公曹令史朱暉素事錄尚書、高陽王雍，雍欲以為廷尉評，頻煩托順，順不為用。雍遂下命用之，順投之於地。雍聞之，大怒，昧爽坐都査，召尚書及丞郎畢集， 欲待順至，於眾挫之。順日高方至。雍攘袂撫幾而言曰：「身天子之子，天子之弟，天子之叔，天子之相，四海之內，親尊莫二。元順何人，以身成命投棄於地！」 順須鬢俱張，仰面看屋，憤氣奔湧，長歔而不言。久之，搖一白羽扇，徐而謂雍曰：「高祖遷宅中土，創定九流，官方清濁，軌儀萬古。而朱暉小人，身為省吏，何合為廷尉清官？殿下既先皇同氣，誠宜遵旨，自有恆規，而複逾之也？」雍曰：「身為丞相、錄尚書，如何不得用一人為官？」順曰：「庖人雖不理庖，屍祝不越樽俎而代之。未聞有別旨令殿下參選事。」順又厲聲曰：「殿下必如是，順當依事奏聞。」雍遂笑而言曰：「豈可以朱暉小人，便相忿恨。」遂起，呼順入室，與之極飲。順之亢毅不撓，皆此類也。後兼左僕射。
↑  《北史 卷十八 列傳第六 元順傳》：爾朱榮之奉莊帝，召百官悉至河陰。素聞順數諫諍，惜其亮直，謂朱瑞曰：「可語元僕射，但在省，不須來。」順不達其旨，聞害衣冠，遂便出走，為陵戶鮮于康奴 所害。家徒四壁，無物僉槠，止有書數千卷而已。門下通事令史王才達裂裳覆之。莊帝還宮，遣黃門侍郎山偉巡喻京邑。偉臨順喪，悲慟無已。既還，莊帝怪其聲 散，偉以狀對。莊帝敕侍中元祉曰：「宗室喪亡非一，不可周贍。元僕射清苦之節，死乃益彰，特贈絹百匹，餘不得為例。」贈尚書令、司徒公，諡曰文烈。
↑  《汉魏南北朝墓志汇编》：魏故侍中驃騎大將軍司空公領尚書令定州刺史東阿縣開國公元公墓誌銘」公諱順，字子和，河南郡洛陽縣人也。恭宗景穆皇帝之曾孫，侍中大都督開府儀同三」司任城康王之孫，侍中假黃鉞都督中外諸軍事太傅太尉公任城文宣王之子。憑天漢」以啟源，罩辰極而構岳，符玄鳥之嘉膺，契舟陵之聖緒。綿瓞瓊華而遠茂，盛業邁封叔而」重輝，固以昭晰青編，布濩素冊矣。公丕丞顯烈，體茲上操，清才雅譽，挺自黃中，蹇直峻概，」成乎壯日，忠規孝範，麗國光家，處貴毋貪，崇儉上朴。身甘枯槁，妻子衣食不充，嘗無擔石」之儲，唯有書數千卷。雖復孫弘居相，王脩處官，曷以過也。年十七，起家為給事中。歷遷中」書侍郎，太常少卿，銀青光祿大夫領黃門郎。抽華藻其如綸，當問禮而延譽，每振奇謨於」瑣門，登異政於層闕。正光五年，總六條，頻屏兩岳，初為使持節安北將軍都督恒州諸軍」事恒州刺史。俄而徙蒞齊蕃，為安東將軍，持節都督如故。下轝未幾，風政宣洽。至孝昌元」年，復還，徵為黃門郎。尋以本官除護軍將軍加散騎常侍。續遷侍中，護軍如故。既任屬喉」脣，亟居近侍，國容朝典，知無不為，斟酌禮度，鶩補漏闕。公迺忘潛潤之工言，誓捐七尺以」奉上，有犯無隱，讜言屢陳，或致觸鱗之失，其志在磨而不磷也。出為中軍將軍吏部尚書」兼右僕射。續加征南將軍右光祿大夫，掌選如故。轉兼左僕射。又孝昌二年中，有詔以」文宣王於高祖孝文皇帝晏駕之始，跪玉几，受遺託，輔宣帝之功，追加嗣子任城王彝」邑千室。析戶五百，分封公為東阿縣開國公。公雖去樞脣之近審，而居衡石帝所難，兼總」禮闈端要。更乃聲實彌廣，遐邇挹其蹇愕，有識欽其清貞。宜享衛武之脩年，以成二南之」隆業。福履虛誥，與善何徵。以建義元年四月十三日奉迎鸞蹕於河梁，于時五牛之旆在」郊，三屬之甲未卷，而墟民落編，多因兵機而暴掠。公馬首還，届於陵戶村，忽逢盜賊，規奪」衣馬，遂以刃害公，春秋卌有二，乃薨於兇手。命也。嗚呼！有詔震悼，贈驃騎大將軍司空」公領尚書令定州刺史。謚禮也。粵其年七月丙辰朔五日庚申遷窆於京西谷水之」北剛。式裁空石，用傳不朽，豈徒鍾鼎，獨播徽猷。其詞曰：」瑩實玉瑤，光惟金銑，灼灼伊賢，洞兼茲善。莫測語默，孰見舒卷，淵哉沖哉，高深誰辯。鬱藹」清徽，喦徵岳峻，落落風采，楞楞高韻。才名幼彰，忠孝早振，兰轢前脩，式軌後進。瓊珮鳴腰，」金蟬映首，彤騶是導，紫荷是負。遽貴能貧，儉身約口，布被脫粟，斂衿見襟。愕愕夫君，昂昂」特挺，殊氣勳猷，異節紆婞。志貶啜离，情深獨醒，任會樞端，心存和鼎。格言于右，庭諍匡朝，」德延帝寵，聲被氓謠。運屬凌替，時鍾道消，今也不淑，禍豈身招。長阜蒼芒，深泉寒寂，隅燈」已暗，松筵永阒。片石石飛響，□名盛績，殯谷為陵，扇美方逷。
↑  赵海燕, , 《中原文物》 (05期), 2019年, (05期): 123–128  [2020-09-15], （原始内容存档于2020-09-17）
↑  《北史 卷十八 列傳第六 元順傳》：初，帝在籓，順夢一段黑雲從西北直來，觸東南上日月俱破，複翳諸星，天地盡暗。俄而雲消霧散，便有日出自西南隅，甚明淨，雲長樂王日。尋見莊帝從閶闔門入，登太極殿，唱萬歲者三，百官鹹加朝服謁帝，唯順集書省步廊西槐樹下，脫衣冠臥。既寤，告元暉業曰：「吾昨夜夢，於我殊自不佳。」說夢，因解之曰：「黑雲，氣之惡者，是北方之色，終當必有北敵，以亂京師，害二宮，殘毀百僚。何者？日，君象也。月，後象也。眾星，百官象也。以此言之，京邑其當禍乎？昔劉曜 破晉室以為髑髏台，前途之事，得無此乎？雖然，彭城王勰有文德於天下，今夢其兒為天子，積德必報，此必然矣！但恨其得之不久。所以然者，出自西南，以時易年，不過三載。但恨我不見之。何者？我夢臥槐樹下，槐字木傍鬼，身與鬼並，複解冠冕，此寧不死乎！然亡後乃得三公贈耳。」皆如其夢。順撰《帝錄》二十卷，詩賦表頌數十篇，並多亡失。
↑  《北史 卷十八 列傳第六 元朗傳》：長子朗，時年十七，枕戈潛伏積年，乃手刃康奴，以首祭順墓，然後詣闕請罪。朝廷嘉而不問。朗位司徒屬。